**AEW** (בשמו המלא: **All Elite Wrestling**) הוא ארגון היאבקות מקצועית אמריקאי, שנוסד בשנת 2019. הקמת הארגון הוכרזה על ידי היזמים שאהיד חאן ובנו, טוני, כך ששאהיד משמש כבעלים וכמשקיע הראשי, בעוד שטוני משמש כנשיא וכמנכ"ל החברה. המתאבקים המקצועיים היאנג באקס (מאט וניק ג'קסון), שיותר מוכרים בשם The Elite, משמשים כאחראים על חתימת החוזים עם הכישרונות בנוסף לתפקידם כמתאבקים מן השורה ולשימושם כסגני הנשיא.

היסטוריה
--------

### רקע

 ערך מורחב – **All In (אירוע היאבקות מקצועית)**  

במאי 2017, העיתונאי של Wrestling Observer Newsletter, דייב מלצר, יצא בהצהרה שארגון ההיאבקות האמריקאי Ring of Honor‏ (ROH) אינו יכול למכור 10,000 כרטיסים לאירוע היאבקות משלו. הצהרה זו הובילה לתגובה מצד קודי והיאנג באקס (מאט וניק ג'קסון), שהיו כוכבים גדולים תחת חוזה ב-ROH וחברים בתוך הזירה ומחוצה לה, כחלק מקבוצת ה-Bullet Club (ולאחר מכן קבוצת The Elite). הם קידמו וערכו אירוע היאבקות עצמאי בשם "All In", שהתקיים בספטמבר 2018, וכלל מתאבקים מ-ROH ומשלל ארגונים אחרים. האירוע נמכר עד לאפס מקום תוך פחות מחצי שעה והיה אירוע ההיאבקות הראשון, שנערך באמריקה ואינו נוהל על ידי ה-WWE או על ידי WCW מאז שנת 1993. בנוסף, האירוע הכיל כמות קהל של 11,263. האירוע זכה לשבחים רבים, והוביל למחשבה שבה קודי והיאנג באקס ירחיבו את שאיפותיהם ויצרו ארגון היאבקות משלהם או יערכו אירוע המשך לאירוע "All In".

### הקמה

ניק (משמאל) ומאט ג'קסון הצטרפו לשורות קודי כדי להתחיל בהקמת הארגון
ב-5 בנובמבר 2018, סימנים החלו לצוץ בג'קסונוויל, פלורידה, על הקמת ארגון ההיאבקות All Elite Wrestling. מספר שמות לאירוע של AEW הוצעו בנוסף ללוגואים. בדצמבר 2018, קודי, היאנג באקס ומספר מתאבקים נוספים עזבו את הארגון ROH. ההצהרה הרשמית על היווסדו של ארגון AEW הגיעה ב-1 בינואר 2019 בסדרת הרשת ביוטיוב, בשם *Being the Elite*, אשר עוקבת אחרי חברי קבוצת The Elite. בנוסף לכך, האירוע "Double or Nothing" הוכרז כאירוע הראשון של הארגון וכהמשך לאירוע "All In". ב-2 בינואר 2019, קודי והיאנג באקס חתמו באופן רשמי בארגון כסגני נשיא, בעוד שהיזם, מנהל הכדורגל ומעריץ היאבקות מושבע, טוני חאן הוכרז כנשיא החברה. חאן ביחד עם אביו, שאהיד חאן, דווחו כאנשים שיממנו את הארגון. משפחת חאן היא מיליארדרית ובבעלותה נמצאת קבוצת הפוטבול האמריקאית, ג'קסונוויל ג'אגוארס, וקבוצת הכדורגל מהפרמייר ליג, פולהאם.

ברנדי רודס הוכרזה כמנהלת המותג הראשית של הארגון ב-3 בינואר 2019. ב-8 בינואר 2019, החברה ערכה את מסיבת העיתונאים הראשונה שלה במטה הרשמי שלה, שבה הם הודיעו על המתאבקים שחתמו על חוזים בארגון כולל ג'ואי ג'נלה, כריסטופר דניאלס, סקורפיו סקיי, פרנקי קאזריאן, פאק וכריס ג'ריקו. בנוסף, הם הודיעו על שיתוף הפעולה עם ארגון ההיאבקות הסיני, Oriental Wrestling Entertainment‏ (OWE), שהמייסד שלו הוא המתאבק שימה. ב-7 בפברואר 2019, החברה ערכה מסיבת עיתונאים נוספת, שבה החלה מכירת הכרטיסים לאירוע Double or Nothing. כמו כן, היו הכרזות נוספות כמו צירופו של קני אומגה לחברה כסגן הנשיא הרביעי והחתמתם של המתאבקים פנטגון ג'וניור, פיניקס, טרנט בארטה וצ'אק טיילור. יתרה מזאת, הוכרזה שותפות נוספת עם ארגון ההיאבקות המקסיקני, Lucha Libre AAA Worldwide, שעובד ביחד עם ארגונים נוספים כמו Impact Wrestling,‏ Lucha Underground ו-Major League Wrestling‏ (MLW).

לוח שידורים
-----------

ב-8 במאי 2019, AEW הגיע לסיכום עם חברת המדיה הבריטית ITV plc על שידור תוכניותיה ואירועי השלם וצפה שלה בחבילת הערוצים של ITV, כשהאירוע הראשון ביניהם היה Double or Nothing ב-25 במאי 2019. ב-15 במאי 2019, AEW ווורנר מדיה סיכמו ביניהם על שידור התוכנית השבועית שלה ברשת TNT החל מ-2 באוקטובר - אותה רשת טלוויזיה ששידרה בעבר את התוכנית *Monday Nitro* של הארגון WCW במהלך מלחמות ימי שני (1995–2001). בנוסף, אירועי השלם וצפה AEW יהיו זמינים ב-B/R Live ברחבי ארצות הברית וקנדה וברשת FITE TV באופן בינלאומי. CBS Sports תיארו את AEW כ"חברה הראשונה עם תמיכה כלכלית גדולה עם יכולת ליצור תחרות נגד ה-WWE ברמה גבוהה לאחר כמעט שני עשורים שלא הייתה תחרות".

ב-25 במאי 2019, AEW הפיקו את אירוע השלם וצפה הראשון שלה, Double or Nothing. האירוע נערך ב-MGM גרנד גרדן ארנה, וכלל את הופעת הבכורה המפתיעה של ג'ון מוקסלי. האירוע קיבל ביקורות חיוביות בקרב מבקרים כמו Canoe.com,‏ CBS Sports,‏ ESPN,‏ Pro Wrestling Torch,‏ Pro Wrestling Dot Net ו-WrestleView, כשהשלושה האחרונים הם אלו ששיבחו את האירוע הכי הרבה. העיתונאי של Wrestling Observer Newsletter, דייב מלצר, כתב ש"לאחר אירוע אחד, AEW הוא הדבר החם ביותר בעסקי ההיאבקות המקצועית בארצות הברית שהוא לא ה-WWE בלמעלה מ-20 שנים". ב-19 בספטמבר 2019, האתר של TNT שיווק את התוכנית השבועית החדשה של AEW, שתיקרא בשם All Elite Wrestling: Dynamite. בנוסף, מופע מקדים של שעה הוכרז ב-1 באוקטובר.

| תוכנית | תאריך בכורה | רשת שידור | הערות |
| --- | --- | --- | --- |
| *All Elite Wrestling: Dynamite* | ‏2 באוקטובר 2019–היום | TBS | תוכנית הדגל של AEW. |
| *AEW Dark* | ‏8 באוקטובר 2019–היום | יוטיוב | כוללת קרבות שנערכו בהקלטות Dynamite ולא שודרו בטלוויזיה. |
| *AEW Dark: Elevation* | ‏15 במרץ 2021–היום | יוטיוב | בינואר 2021 התוכנית שודרה ב-NBC. |
| *AEW Rampage* | ‏13 באוגוסט 2021–היום | TNT |  |

הרוסטר
------

 ערך מורחב – **הרוסטר של AEW**

אליפויות
--------

| אליפות | אלוף נוכחי | מספר הזכיות | תאריך זכייה | אירוע | אלוף קודם | מיקום | סה"כ ימיםבהם מחזיק בתואר | הערות |
| --- | --- | --- | --- | --- | --- | --- | --- | --- |
| אליפות העולם של AEW | CM פאנק | 1 | 29 במאי 2022 | Double Or Nothing | אדם פייג' | לאס וגאס, נבדה | 
586+ | — |
| אליפות TNT של AEW | וורדלו | 1 | 6 ביולי 2022 | *Dynamite* | סקורפיו סקיי | רוצ'סטר, ניו יורק | 
548+ | הקרב היה קרב רחוב. |
| אליפות הזוגות של AEW | Swerve In Our Glory(קית' לי וסוורב סטריקלנד) | 1 | 13 ביולי 2022 |  :*Dynamite*Fyter Fest | היאנג באקס(מאט ג'קסון וניק ג'קסון) | סוואנה, ג'ורג'יה | 
541+ | הקרב היה קרב זוגות משולש אשר כלל בנוסף את טים טאז (פאוורהאוס הובס וריקי סטארקס). |
| אליפות הנשים של AEW | ת'אנדר רוזה | 1 | 16 במרץ 2022 | :*Dynamite*St. Patrick's Day Slam | ד"ר בריט בייקר | סן אנטוניו, טקסס | 
660+ | הקרב היה קרב כלוב. |

### הישגים אחרים

| הישג | זוכה | תאריך זכייה | אירוע | הזוכה הקודם | מיקום | הערות |
| --- | --- | --- | --- | --- | --- | --- |
| קזינו באטל רויאל | קייל אוריילי | 8 ביוני 2022 | *Dynamite* | ג'ונגל בוי | אינדפנדנס, מיזורי | ניצח בקרב לאחר שהדיח אחרון את וילר יוטה. |
| קזינו באטל רויאל נשים | רובי סוהו | 5 בספטמבר 2021 | All Out | ניילה רוז | הופמן אסטייטס, אילינוי | ניצחה בקרב לאחר שהדיחה אחרונה את ת'אנדר רוזה. |
| קזינו באטל רויאל זוגות | היאנג באקס(מאט ג'קסון וניק ג'קסון) | 2 במרץ 2022 | *Dynamite* | Death Triangle(ריי פיניקס ופאק) | ג'קסונוויל, פלורידה | — |
| טבעת היהלום של דינאמייט | MJF | 15 בדצמבר 2021 | *Dynamite* | — | ג'קסונוויל, פלורידה | ניצח בקרב יחידים את דאנטה מרטין. זאת הזכייה השלישית ברציפות של MJF.‏ |
| קרב קזינו סולם | "האנגמן" אדם פייג' | 6 באוקטובר 2021 | חגיגות שנתיים לתוכנית *Dynamite* | בריאן קייג' | פילדלפיה, פנסילבניה | ניצח את אנדרדה דל אידולו, ג'ון מוקסלי, לאנס ארצ'ר, אורנג' קאסידי, פאק ומאט הארדי וכתוצאה מכך קיבל קרב על אליפות העולם של AEW. |
| גביע זוגות הנשים של AEW | דיאמנטה ואיווליס | 22 באוגוסט 2020 | *Dynamite* | — | ג'קסונוויל, פלורידה | ניצחו את הנייטמר סיסטרס (אלי וברנדי רודס) בגמר הטורניר. |

קישורים חיצוניים
----------------

ויקישיתוף מדיה וקבצים בנושא **All Elite Wrestling** בוויקישיתוף
* אתר האינטרנט הרשמי של AEW
* All Elite Wrestling, ברשת החברתית פייסבוק

* All Elite Wrestling, ברשת החברתית אקס (טוויטר)

* All Elite Wrestling, ברשת החברתית אינסטגרם

* All Elite Wrestling, סרטונים בערוץ היוטיוב

הערות שוליים
------------

1. ↑  קודי והיאנג באקס מתכננים לערוך אירוע היאבקות של 10,000 צופים
2. ↑  קודי והיאנג באקס על אירוע ההיאבקות העצמאי הגדול ביותר
3. ↑  כל הדברים שתצטרכו לדעת על האירוע של הארגון העצמאי בשיקגו
4. ↑  All In נמכר עד לאפס מקום?
5. ↑  הכרטיסים לאירוע All In אזלו כמעט מיד לאחר פתיחת הקופות
6. ↑  מכירת הכרטיסים של האירוע All In היא הפתעה אדירה
7. ↑  שמות ולוגואים מעידים על אירוע של הארגון החדש AEW
8. ↑  ארגון ה-AEW נוסד באופן רשמי, כמו גם האירוע הראשון שלו, Double or Nothing
9. ↑  קודי והיאנג באקס הכריזו על ארגון ה-AEW ושחררו פרטים נוספים
10. ↑  ארגון ה-AEW מוכרז באופן רשמית, קודי רודס הודיע על תפקידו בארגון
11. ↑  קודי בראיון על ההכרזה על הקמת All Elite Wrestling
12. ↑  משפחת חאן מגיבה על הקמתה של All Elite Wrestling
13. ↑  הבעלים של קבוצת הפוטבול האמריקאית הוא זה שמאחורי ארגון ההיאבקות AEW
14. ↑  שאהיד חאן אושר כמי שישמש כמשקיע בארגון AEW
15. ↑  נקודות על ארגון AEW: ברנדי רודס ומסיבת העיתונאים הראשונה
16. ↑  הכל התבהר במסיבת העיתונאים הראשונה של AEW
17. ↑  הרוסטר הרשמי של AEW עד כה
18. ↑  קני אומגה מצטרף ל-AEW
19. ↑  AEW מכריזה על שותפות נוספת בדמותה של ארגון ההיאבקות המקסיקני - AAA
20. ↑  AEW מכריזים על שידור האירוע ברחבי הממלכה המאוחדת
21. ↑  AEW נחושה להיות התחליף הראוי ל-WWE לאחר הסיכום בינה לבין חברת וורנר מדיה
22. ↑  ITV מכריזה על סיכום בינה לבין FITE TV על שידור האירוע Double or Nothing
23. ↑  AEW: האירוע הוכיח שהוא מהווה תחרות למתחרה העיקרית
24. ↑  הביקורת של בריאן קמפבל באתר CBS Sports
25. ↑  הביקורת של טים פיורואנטי באתר ESPN
26. ↑  הביקורת של שון רדיקן באתר Pro Wrestling Torch
27. ↑  הביקורת של ג'ייסון פאוול באתר Pro Wrestling Dot Net
28. ↑  הביקורת של מייק טדסקו באתר Wrestleview

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: d3a767d6-d596-4d04-a05b-00424cc17d23
* MusicBrainz: 879c8f89-35ab-495c-9281-45f343c066f3

 |